ידידיה מאיר

שלמה ידידיה מאיר (נולד בכ"ו בסיוון תשל"ו, 24 ביוני 1976) הוא פובליציסט, סאטיריקן, שדרן רדיו ישראלי ובעל טור שבועי בעיתון "בשבע". ידידיה מאיר נולד בעיר העתיקה בירושלים לרב אליאב מאיר, בנו של אהרן מאיר, מנכ"ל בנק המזרחי, ולזיוה, בתם של הרב שלמה ויהודית קוק. אחיו הוא הזמר והמוזיקאי יצחק מאיר. מאיר גדל במושב גמזו, שם שימש אביו כרב היישוב עד שנת תשע"ו. הוא למד במוסדות חינוך דתיים לאומיים וחרדיים, בישיבת שעלבים ולאחר מכן בישיבת מערבא, ישיבת תפארת צבי וישיבת חכמת שלמה. עוד בהיותו בישיבה גילה משיכה לעולם התקשורת. הוא החל לערוך מוזיקה ברשת א' של קול ישראל. בהמשך כתב טורים בשבועונים החרדיים "משפחה" ו"בקהילה", בשם "ידידיה מאיר", כאשר היה מוכר בישיבה בשם שלמה מאיר. בצה"ל שירת תחילה ברבנות הצבאית, ולאחר שנה וחצי התקבל ככתב בשבועון הצבאי "במחנה". בשנת 2000, לאחר שהשתחרר מצה"ל, ייסד יחד עם חבריו יאיר חסדיאל וקובי אריאלי ניוזלטר סאטירי בשם "אפעס", שנשלח בדואר אלקטרוני לרשימה מצומצמת של אנשי תקשורת. עם הזמן נענה מאיר להצעתו של עורך "מוסף הארץ", רוגל אלפר, להפוך את "אפעס" למדור סאטירה שבועי במוסף. ב-2008 עבר המדור למוסף השבת של "ידיעות אחרונות". מאיר היה שותף בהקמת "ערוץ התכלת" בטלוויזיה, ושימש יועץ לטלנובלה החרדית "החצר" בהפקת הערוץ. בשנת 2004, תקופת המכרז על ערוץ 2, הצטרף מאיר לזכיינית "טלעד" כיועץ לענייני מסורת ודת. כמו כן כתב טורי דעות באתר ynet. בשנת 2003 נישא לכתבת חברת החדשות של ערוץ 2, העיתונאית סיון רהב (כיום סיון רהב-מאיר). השניים הוציאו יחד בשנת 2005 את הספר "ימים כתומים", הכולל ראיונות עם שמונה דמויות מקבוצות שונות בציונות הדתית, על תוכנית ההתנתקות והיום שאחריה. ב-2009 הגיש תוכנית בערוץ 24 בשם "שורשים". כיום מגיש מאיר תוכנית בוקר יומית בשם "התעוררות" בתחנת הרדיו החרדית "רדיו קול חי". את התוכנית משדר מאיר מאולפן ביתי. בימי שישי הוא מגיש עם אשתו סיון רהב-מאיר את התוכנית "סוף שבוע זוגי" בגלי צה"ל. הוא בעל טור שבועי בעיתון "בשבע", וכותב באתר ערוץ 7, משתתף כפנליסט בתוכנית "הפטריוטים" בעכשיו 14. מאיר נשוי לאשת התקשורת סיון רהב-מאיר ולהם חמישה ילדים ומתגורר בירושלים. באוגוסט 2019 נסע עם משפחתו לניו יורק, לשליחות מטעם "המזרחי העולמי", באפריל 2020 חזר לישראל עם משפחתו עקב מגפת הקורונה. ידידיה מאיר וסיון רהב-מאיר, ימים כתומים, ידיעות אחרונות, ספרי חמד, 2006, ISBN 9654822563. ידידיה מאיר וסיון רהב-מאיר, סולם יעקב: הרב יעקב אדלשטיין, ידיעות אחרונות, 2019 מדיה וקבצים בנושא ידידיה מאיר בוויקישיתוף ידידיה מאיר, ברשת החברתית פייסבוק ידידיה מאיר (1976-), דף שער בספרייה הלאומית ידידיה מאיר, במיזם "אישים" לתיעוד היצירה הישראלית ידידיה מאיר, באתר nrg‏, 25 באוקטובר 2004 ידידיה מאיר, היה פיצוץ, באתר הארץ, 19 באוקטובר 2005 עדי גרסיאל, משפחה בשידור, באתר ערוץ 7, 5 בינואר 2006 עדי גרסיאל, מערבים עבודה ומשפחה, באתר ערוץ 7, 5 במרץ 2009 "בלאגן בירושלים? זה ערסים חרדים!", באתר בחדרי חרדים, 29 ביוני 2009 קובי מידן, "אנשים בלילה" עם ידידיה מאיר, אתר iCast 13 בדצמבר 2011 העיתונאי והמוזיקאי במופע משותף, באתר ערוץ 7, 21 באוגוסט 2013 משה גלנץ‏, אהרון רזאל וידידיה מאיר קובעים חברותא במופע חדש, באתר וואלה, 22 באוגוסט 2013 טורים של מאיר באתר "חרדים 10" נויה כוכבי, אורנה דץ, ידידיה מאיר וטל מוסרי יגישו תוכניות בערוץ "מוסיקה 24", באתר הארץ, 13 במאי 2009 יפעת הללי אברהם, ‏מזל טוב: סיון רהב מאיר ילדה בת בסוף השבוע, באתר ‏מאקו‏, 9 בנובמבר 2014 משה שטיינמץ, למה החליטו סיון רהב-מאיר וידידיה מאיר לעבור לירושלים?, באתר nrg‏, 26 בינואר 2011 אלי מנדלבאום, משהו חדש מתחיל: סיון רהב-מאיר נפרדת בדרך לארה"ב, באתר ynet, 6 באוגוסט 2019